“Vógólo, ǎ mɔ̂n mod, bǒd yā ndā Ísraɛ̂l bə́ ḿbə̄ tɔá á sí dzābán, ńdɔ̄ bə́ ngáman dzɔ ndáman ai bəbə̂ məzěn bábán, ai bəbə̂ miǹyián bábán. Mim̀bɔán myábán mí ngábə́ á mís máma hə anə́ mvid é mīníngá ā yén ngɔn. 18Ńdɔ mə ngásoe bɔ́ olún wámā á nyɔ́l, ású məkǐ bə́ ngásoe á sí á ńnam ai bə́zəzə̌ bəzambá bə́ ngábɔli wá ai bɔ́. 19Ńdɔ mə ngátsam bɔ́ á məyɔŋ məyɔŋ, bə́ ńtɔ̄á á myááŋ ai sí ésə; mə ngákpe bɔ́ á sí ású bə́bə̂ məzěn yā bə́ wulugu, ai bə́bə̂ bə́ mǎm yā bə́ bɔɔ. 20Ńdɔ ayɔŋ dámā á ngányían á məyɔŋ, bə́ mān fɔ̄ɔ̄ bɔlɔ ḿfūfúb dzwé wáma, bod bə́ ngadzó dɔ̄ nâ: «Ayɔ̌ŋ Zāmbá á fɔ̄ɔ̄ dī, dzam dá bə́ nə oyǎb ai ǹnam wóé !» 21Ńdɔ mə ngákaman ai m̀fúfúb dzwé wáma, é dzwé dámā yā bǒd yā ndā Ísraɛ̂l bə́ ngándáman á mís məyɔ̌ŋ yā bə́ ngákə tɔbɔ ai mɔ́. 22Asú tē, kələ́ kǎd bǒd yā ndā Ísraɛ̂l nâ: Ǹtondôbə Zambá a kɔ́bɔ̄ nâ: Ǎ bǒd yā ndā Ísraɛ̂l, sə̌ kig ású dáán ńdɔ mǎbəlan ai mínā, kǒkōá, mabəlan ai mínā ákyāí ḿfūfúb dzwé wámā wásíli, é dzwé dámā yā mī ngándáman á zāŋ mə́yɔŋ yā mī ngákə.